ᱛᱟᱞᱢᱟ ᱛᱟᱱᱟᱞᱟ ᱥᱮᱪᱮᱫ ᱵᱳᱨᱰ

ᱛᱟᱞᱢᱟ ᱛᱟᱱᱟᱞᱟ ᱥᱮᱪᱮᱫ ᱵᱳᱨᱰ (CBSE) ᱫᱚ ᱵᱷᱟᱨᱚᱛ ᱥᱚᱨᱠᱟᱨᱟᱜ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱵᱳᱨᱵ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱱᱟᱨ ᱦᱚᱲ ᱠᱚ ᱞᱟᱹᱜᱤᱫ ᱟᱨ ᱯᱨᱟᱭᱵᱷᱮᱴ ᱟᱥᱲᱟ ᱠᱚ ᱜᱩᱯᱤ ᱨᱮᱭᱟᱜ ᱮ ᱠᱟᱹᱢᱤᱭᱟ ᱾ ᱱᱚᱶᱟ ᱵᱳᱨᱰ ᱫᱚ ᱵᱷᱟᱨᱚᱛ ᱥᱟᱨᱠᱟᱨᱟᱜ ᱭᱩᱱᱤᱭᱟᱱ ᱜᱚᱢᱮᱸᱴ ᱚᱯᱷ ᱤᱱᱰᱤᱭᱟ(Union Government of India) ᱜᱮ ᱥᱟᱢᱵᱽᱲᱟᱣ ᱮᱫᱟ ᱾ ᱥᱤ.ᱵᱤ.ᱮᱥ.ᱤ.(CBSE) ᱫᱚ ᱡᱷᱚᱛᱚ ᱟᱥᱲᱟᱭ ᱟᱸᱫᱮ ᱟᱠᱟᱫ ᱠᱚᱣᱟ ᱡᱮᱢᱟᱱ ᱟᱯᱮ ᱠᱚ ᱮᱱ.ᱥᱤ.ᱤ.ᱟᱨ.ᱴᱤ.-ᱟᱜ ᱟᱹᱭᱫᱟᱹᱨᱤ ᱢᱟᱱᱟᱣ ᱵᱟᱛᱟᱣ ᱦᱩᱭ ᱟᱯᱮᱭᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮ ᱒᱐,᱒᱙᱙ ᱜᱚᱴᱟᱝ ᱟᱥᱲᱟ ᱟᱨ ᱥᱤᱧᱟᱛ ᱵᱟᱨᱦᱮ ᱫᱤᱥᱚᱢ ᱠᱚᱨᱮ ᱒᱘ ᱜᱚᱴᱟᱝ ᱫᱮᱥ ᱨᱮ ᱱᱚᱣᱟ ᱥᱤ.ᱵᱤ.ᱮᱥ.ᱤ.-ᱟᱜ ᱟᱸᱫᱮ ᱛᱮ ᱟᱥᱲᱟ ᱠᱚ ᱪᱟᱹᱞᱩᱜ ᱠᱟᱱᱟ ᱾

ᱱᱟᱜᱟᱢ
ᱥᱤᱧᱚᱛ ᱨᱮ ᱯᱩᱭᱞᱩ ᱑᱙᱒᱑ ᱥᱟᱹᱦᱤᱛ ᱨᱮ ᱞᱟᱯᱷᱟᱝ ᱟᱥᱲᱟ ᱥᱮᱪᱮᱫ ᱵᱳᱨᱰ ᱟᱨ ᱤᱱᱴᱚᱨᱢᱤᱰᱤᱭᱮᱴ ᱮᱰᱩᱠᱮᱥᱚᱱ(Intermediate Education) ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱮᱦᱚᱵ ᱞᱮᱱᱟ ᱾ ᱱᱚᱶᱟ ᱫᱚ ᱨᱟᱡᱽᱯᱩᱛᱚᱱᱟ ᱠᱚᱣᱟᱜ ᱨᱟᱭᱨᱤᱛ, ᱛᱟᱞᱢᱟ ᱥᱚᱨᱠᱟᱨ ᱟᱨ ᱜᱽᱣᱟᱞᱤᱭᱚᱨ ᱨᱮᱭᱟᱜ ᱟᱸᱫᱮ ᱛᱮ ᱛᱷᱟᱯᱚᱱ ᱞᱮᱱᱟ ᱾ ᱑᱙᱒᱑ ᱥᱟᱹᱦᱤᱛ ᱨᱮ ᱥᱤᱧᱚᱛ ᱥᱚᱨᱠᱟᱨ ᱢᱤᱫ ᱢᱮᱥᱟ ᱛᱮᱭᱟᱜ ᱵᱳᱨᱰ ᱛᱷᱟᱯᱚᱱ ᱠᱮᱫᱟᱭ ᱟᱨ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ "ᱞᱟᱯᱷᱟᱝ ᱟᱥᱲᱟ ᱵᱳᱨᱰ ᱟᱨ ᱤᱱᱴᱚᱨᱢᱤᱰᱤᱭᱮᱴ ᱥᱮᱪᱮᱫ, ᱨᱟᱡᱽᱯᱩᱛᱚᱱᱟ"(Board of High School and Intermediate Education, Rajputana) ᱠᱟ ᱧᱩᱛᱩᱢ ᱞᱮᱫ-ᱟ ᱾ ᱱᱚᱣᱟ ᱫᱚ ᱟᱡᱽᱢᱮᱨ, ᱢᱮᱨᱣᱟᱰ, ᱛᱟᱞᱢᱟ ᱥᱤᱧᱚᱛ ᱟᱨ ᱜᱣᱟᱞᱤᱭᱚᱨ ᱠᱚᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱟᱡᱢᱮᱨ, ᱵᱷᱳᱯᱟᱞ, ᱟᱨ ᱵᱤᱱᱫᱽᱭᱚ ᱯᱨᱚᱫᱮᱥ ᱮᱢᱟᱱ ᱠᱚ ᱥᱮᱱ ᱛᱮ ᱠᱟᱹᱢᱤ ᱠᱮᱫ-ᱟᱭ ᱾ ᱛᱚᱵᱮ ᱑᱙᱕᱒ ᱥᱟᱹᱦᱤᱛ ᱨᱮ ᱱᱚᱶᱟ "ᱛᱟᱞᱢᱟ ᱛᱟᱱᱟᱞᱟ ᱥᱮᱪᱮᱫ ᱵᱳᱨᱰ" ᱢᱮᱱᱛᱮ ᱠᱚ ᱧᱩᱛᱩᱢ ᱟᱹᱨᱩ ᱠᱮᱫ-ᱟ ᱾

ᱟᱯᱷᱟᱭᱞᱮᱥᱚᱱ(Affiliations)
ᱥᱤ.ᱵᱤ.ᱮᱥ.ᱤ (CBSE) ᱟᱜ ᱟᱸᱫᱮ ᱞᱮᱠᱟᱛᱮ ᱡᱷᱚᱛᱚ  ᱠᱮᱱᱫᱽᱨᱤᱭᱚ ᱵᱤᱫᱽᱭᱟᱲᱚᱭᱚ ᱠᱚ, ᱡᱷᱚᱛᱚ ᱡᱚᱣᱟᱦᱚᱨ ᱱᱚᱵᱳᱫᱚᱭᱚ ᱵᱤᱫᱽᱭᱟᱞᱚᱭ ᱮᱢᱟᱱ ᱠᱚ, ᱯᱨᱟᱭᱵᱷᱮᱴ ᱟᱥᱲᱟ ᱟᱨ ᱟᱭᱢᱟ ᱜᱟᱱ ᱥᱤᱧᱚᱛ ᱛᱟᱞᱢᱟ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱫᱟᱣ(approve) ᱮ ᱧᱟᱢ ᱟᱠᱟᱫ ᱟᱥᱲᱟ ᱠᱚ ᱪᱟᱹᱞᱩᱜ ᱠᱟᱱᱟ ᱾

ᱵᱤᱱᱤᱰ ᱠᱚ
ᱥᱤ.ᱵᱤ.ᱮᱥ.ᱤ.(CBSE) ᱫᱚ ᱜᱮᱞ ᱟᱨ ᱜᱮᱞ ᱵᱟᱨ ᱪᱟᱱᱟᱪ ᱨᱮᱭᱟᱜ ᱢᱩᱪᱟᱹᱫ ᱵᱤᱱᱤᱰ ᱠᱚ ᱡᱷᱚᱛᱚ ᱥᱮᱨᱢᱟ ᱨᱮᱭᱟᱜ ᱤᱝᱞᱤᱥ ᱠᱮᱞᱮᱱᱰᱚᱨ ᱢᱟᱨᱪ ᱪᱟᱸᱫᱚ ᱨᱮ ᱛᱚᱨᱟᱣ ᱟᱭ ᱟᱨ ᱵᱤᱱᱤᱰ ᱥᱟᱠᱟᱢ ᱨᱮᱭᱟᱜ ᱚᱨᱡᱚ ᱫᱚ ᱢᱮᱭ ᱪᱟᱸᱫᱚ ᱛᱮ ᱯᱟᱨᱥᱟᱞᱟᱭ ᱾ ᱱᱚᱶᱟ ᱵᱳᱨᱰ ᱫᱚ ᱯᱩᱭᱞᱩ ᱡᱷᱚᱛᱚ ᱮ.ᱟᱭ.ᱤ.ᱤ.ᱤ.(All India Engineering Entrance Examination)/(AIEEE) ᱵᱩᱱᱤᱰ ᱠᱚᱭ ᱠᱚᱨᱟᱣᱮᱫ ᱛᱟᱦᱮᱸ ᱠᱟᱱᱟ ᱾ ᱱᱟᱣᱟ ᱵᱤᱱᱤᱰ ᱥᱟᱠᱟᱢ ᱚᱞ ᱯᱟᱨᱚᱢ ᱠᱟᱛᱮ ᱮᱱᱟᱝ ᱤᱸᱡᱤᱱᱤᱭᱚᱨᱤᱝ ᱟᱨ ᱟᱨᱠᱤᱴᱮᱠᱪᱟᱨ ᱠᱚᱞᱮᱡᱽ ᱠᱚᱨᱮ ᱧᱩᱛᱩᱢ ᱟᱞ ᱜᱟᱱᱚᱜ ᱛᱟᱦᱮᱸᱫ ᱾   ᱛᱚᱵᱮ ᱛᱟᱭᱚᱢ ᱵᱤᱫᱟᱹᱞ ᱢᱮᱱᱫᱚ ᱒᱐᱑᱓ ᱨᱮ ᱮ.ᱟᱭ.ᱤ.ᱤ.ᱤ.(AIEEE) ᱵᱤᱱᱤᱰ ᱫᱚ ᱟᱭᱹᱟᱭᱹᱴᱤ-ᱡᱚᱭᱮᱸᱴ ᱮᱱᱴᱨᱟᱱᱥ ᱮᱠᱷᱡᱟᱢᱤᱱᱮᱥᱚᱱ (ᱡᱮ.ᱤ.ᱤ.) (IIT-Joint Entrance Exam (JEE))  ᱥᱟᱶ ᱥᱮᱞᱮᱫ ᱮᱱᱟ ᱾ ᱱᱮᱛᱟᱨ ᱱᱟᱶᱟ ᱵᱤᱱᱤᱰ ᱫᱟ ᱡᱮ.ᱤ.ᱤ(ᱢᱮᱱ) (JEE (Main)) ᱠᱟ ᱢᱮᱛᱟᱜ ᱠᱟᱱᱟ ᱟᱨ ᱱᱟᱶᱟ ᱵᱤᱱᱤᱰ ᱫᱟ ᱱᱮᱥᱱᱟᱞ ᱴᱮᱥᱴᱤᱝ ᱮᱡᱮᱱᱥᱤ ᱦᱚᱛᱮᱛᱮ ᱛᱚᱨᱟᱜ ᱠᱟᱱᱟ ᱾

ᱥᱤ.ᱵᱤ.ᱮᱥ.ᱤ.(CBSE) ᱫᱚ ᱮ.ᱟᱭ.ᱯᱤ.ᱮᱢ.ᱴᱤ (ᱚᱞ ᱤᱱᱰᱤᱭᱟ ᱯᱨᱤ ᱢᱮᱰᱤᱠᱟᱞ ᱴᱮᱥᱴ) (AIPMT (All India Pre Medical Test)) ᱵᱤᱱᱤᱰ ᱥᱟᱠᱟᱢ ᱮ ᱛᱚᱨᱟᱣ ᱦᱚᱪᱚ ᱭᱮᱫᱟ ᱾ ᱱᱚᱣᱟ ᱥᱟᱠᱟᱢ ᱮᱢ ᱞᱮᱠᱷᱟᱱ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱧᱩᱛᱩᱢ ᱚᱞ ᱞᱟᱹᱜᱤᱫ ᱫᱟᱣ ᱧᱟᱢᱚᱜ-ᱟ ᱾ ᱒᱐᱑᱔ ᱥᱟᱹᱦᱤᱛ ᱨᱮ ᱡᱩᱱᱤᱭᱟᱨ ᱨᱤᱥᱚᱨᱪ ᱯᱷᱮᱞᱳᱥᱤᱯ(junior research fellowship) ᱟᱨ ᱟᱥᱤᱥᱴᱟᱸᱴ ᱯᱨᱚᱯᱷᱮᱥᱚᱨ(assistant professor) ᱠᱚ ᱵᱟᱪᱷᱚᱱ ᱨᱮᱭᱟᱜ ᱠᱟᱢᱤ ᱦᱚᱨᱟ ᱱᱟᱣᱟ ᱵᱳᱨᱰ ᱠᱚ ᱮᱢᱟᱫᱮ ᱛᱟᱷᱮᱸᱫ ᱾
ᱱᱚᱶᱟ ᱠᱟ ᱵᱤᱱᱤᱰ ᱵᱟᱫᱽ ᱠᱟᱛᱮ ᱵᱳᱨᱰ ᱫᱚ ᱟᱨ ᱦᱚᱸ ᱡᱷᱚᱛᱚ ᱥᱮᱨᱢᱟ ᱥᱤ.ᱴᱤ.ᱤ.ᱴᱤ(Central Teacher Eligibility Test) ᱟᱨ ᱜᱮᱞ ᱪᱟᱱᱟᱪ ᱨᱮᱭᱟᱜ ᱚᱯᱥᱚᱱᱟᱞ ᱯᱨᱚᱯᱷᱤᱥᱤᱭᱮᱱᱟᱤ ᱴᱮᱥᱴ(optional proficiency test) ᱠᱟ.ᱢᱤ ᱠᱚᱭ ᱠᱚᱨᱟᱣ ᱟ.ᱜᱩᱭᱮᱫᱟ ᱾
᱒᱐᱑᱔ ᱨᱮ ᱡᱚᱠᱷᱟᱱ ᱥᱤ.ᱵᱤ.ᱮᱟ.ᱤ. ᱫᱚ ᱱᱮᱥᱱᱟᱞ ᱮᱞᱤᱡᱤᱵᱤᱞᱤᱴᱤ ᱴᱮᱥᱴ ᱠᱟᱹᱢᱤ ᱦᱟᱛᱟᱣ ᱠᱮᱫ-ᱟ, ᱩᱱ ᱛᱟᱭᱚᱢ ᱠᱷᱚᱱ ᱱᱚᱶᱟ ᱫᱚ ᱡᱮᱜᱮᱛ ᱨᱮᱭᱟᱜ ᱢᱟᱨᱟᱝ ᱵᱳᱨᱰ ᱞᱮᱠᱟᱛᱮ ᱠᱚ ᱞᱮᱠᱷᱟᱭᱮ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱥᱮᱪᱮᱫ ᱛᱟᱞᱢᱟ
ᱛᱷᱚᱠ:ᱥᱮᱪᱮᱫ ᱛᱟᱞᱢᱟ ᱵᱳᱨᱰ